Hevér Brigitta

Nem feledem

1. Neked

Hevesek a tettek

Erősödő neszek,

Érzem, hogy ő csókol,

Érzem azt, hogy vesztek.

Mélyülnek a sebek,

Kápráztató jelek.

Ki hova is gondol?

Szerintem én vesztek.

Ajándék e testnek,

Bele is remegek.

Nincsen ami gátol,

Felesleges percek.

Téged, nem feledlek

Sosem gyűlölhetlek.

Te vagy ki átkarol,

Mondhatni szeretlek.

2. Egyedül

Keresem kutatom, leginkább bújtatom, mint felhő a nap fényét.

Holdfény az estékben, ez voltál elmémben, élveztem minden percét.

Nevetve azt láttam, amire én vágytam, kettőnk boldog meséjét.

Holnap új nap virrad, átírja a múltad, zavartalan perceit.

Mert mit adtam neked  darabokra tépted, felégetted nyomait.

Tőröd a hátamban, vérfolt a ruhámban, nem mutatja könnyeit.

Félek mással látni, ezt pedig belátni, mégis ideje volna.

Nézni a csillagot, nézni a jégcsapot, ami lassan szétfolyna.

Nehéz lesz egyedül, a magány felcsendül, mert boldogan dalolna...

3. Melletted

Beköszöntött a tél, eltűnt miben hittél, de látszik, tisztul màr az ég.

Csókok nyoma számon, karja az mi átfon, nézd nincsen többé üresség.

Boldogságot leltem, zöld szemét figyeltem, fojtogatott a melegség.

Gyengédség kezein, bársony a léptein, álmom valóra válhatott.

Tekintetét érzem, hozzá húz a szívem, felolvad az mi átfagyott.

Fák rügyező lombja, hangod messze fújja, ez halkan, engem ringatott.

Esti vándor séta, kezem kezét csukta, a csillag is ránk kacsintgat.

Járda mentén ketten, elvesztünk az estben, az út hallgatta hangunkat.

Csak te meg én halkan, sétálgattunk lassan, néztük a csendes árnyakat.

4.Félhomály

Hajnalok hajnalán virít e táj,

Kérdőn néz le rám a kicsi harkály.

Félhomályban lépked, méla a nyáj,

Bekövetkezni látszik a dagály

Hullámos partvidék köszönget ide,

Szennyezve lett az óceánvize.

E naplemente kesernyés színe,

Az érzéseim kuszálja félre.

Lehulló lepel takarna engem,

Miközben csalódás árnyát lelem.

Olyan mint sivatagban a porszem,

Egyetlen árva kis homokszem.

Szemem lecsukódni látszik lassan,

Elmerülne pupillám a fagyban.

Fülem nem zengne e csendes zajban,

Az álom nóta boldogan harsan.

5. Ezúttal

Halvány ködben járom az utamat,

Magam mögött hagyva a falakat,

A sok túlértékelt kudarcomat.

Búmat nehéz üresség övezi,

Eme sorokat is ő öleli.

S könnycsatornám nedvét növeli.

A könyörülés itt rég nem játszik,

Én lennék az, ki mindig ráfázik,

S ki a pácból könnyen kimászik.

Ezúttal nincsen helyes opció,

Megterítve áll ez a dobogó,

Látszik, itt mindenki kalandvágyó.

Megtérülnek a hamis vádlottak,

Elfelejted majd, mivel bántottak,

Meglátod azt, hogy miről álmodtak.

Érdekesen megnyugvást nyújtana,

Fátylával borulhatna a múltra,

Melyet lehúzhatna nehéz súlya.

6. Lét

A várak tüzére?

Talán ez lennék?

E színes képekre

Cseppentett festék.

Mesében a varázs,

Szerény ijedtség.

Nem érthető határ

Fényes jelenség.

Hasonlat a versben,

Hibás ismétlés.

Repedés a jégen,

Nehéz kilégzés.

Vodka martaléka,

Keserű mámor.

Bűvész hagyatéka,

Egyszerű számsor.

A mondtad végszava

Hát ez lehetnék én?

Oly fényes éjszaka,

A holnap tükrén.

7.Egy hajó

Még diadalt hoz a holnap fátyla,

Néha, nem egyszerű ez a játszma.

Sűrű köd, és az esős éjszakák,

Boldogságnak hívják ezt, ostobák.

Könnyeket hullatnak a földlakók,

Méla dallamokat játszó vonók.

Mondd mit érezhet az, ki éhezik,

Kiről nem tudják azt, hogy létezik?

S azt látom hajnalok hajnalán,

Egy hajó leng a tenger túlpartján,

Merengve nézem, gyönyörű díszes,

Hozzáillőt nem láttam, oly ékes.

A látvány miatt merülök mélyre,

Érzem, megérint a tenger vére.

De nem bánkódhatom mert én tudom,

Ott egyszer, lassan, végre megnyugszom.

8. Dombon barangolva

Szívem burkában találtalak meg,

Hála neked nem maradt ottan heg.

Utazzunk egy nagy végtelenségbe,

Az ég óriás bűvös fényébe.

A megállónak itt nincsen helye,

Állomásunk e békesség földje.

Mert hol derű járja át lelkünket,

Ott semmi sem veheti kedvünket.

Tudod az eső is eleredhet,

És elöntheti a tengereket.

S a vihart itt lassan legyőzhetjük,

A hibáinkat is megismerjük.

Dombon barangolva egymást néztük,

És e jeleket a fába véstük.

9.Eleven fekete

Feketén libben, fekete hajam,

Feketén csillog, feketés ajkam.

Fekete ködben, feketén pihen,

Fekete földem, feketés ingben.

Fekete lelkem, fekete sebbel,

Fekete kedvem, feketés verssel.

Fekete világ, feketén nyüzsög,

Fekete válság, feketén sürög.

Fekete állam, feketés morgás,

Fekete ember, feketés mozgás.

Feketés beteg, fekete gyógyír,

Fekete jövő, feketén átír.

10. Meteor

Vesztes játék lepled, elárul a szemed  vészjósló szikrákat szórva.

Kegyelem ketreced, bizalmam elveszted, fej felett repül a csóva.

Indul a meteor, mára már sokadszor, útját még százfele osztva.

Keserves mosolya, áztatva zokogja, hogy mi mindent bán a múltban.

Napokat, heteket, perceket, neveket ezt hagyta hátra a harcban.

S talán mást is hagyott, e házból ez hangzott, az egyetlen csendes pontban.

Az út messze vinné, messzebbre mint hinné, ezt ő maga sem tudhatta.

Átszelne hegyeket, tereket egyebet, leveleket ez hullatna.

Uralná a földet, minden csöndet s zöldet, és új dolgokat mutatna.