**Lombok alatt**

A szunnyadó árnyék rejtekében,

mint kőrisek lehulló ága,

ásít s lombokat vet a föld.

Elborít az ősz ruhája,

s rám kacsint a rozsdás, öreg tölgy.

Magával ránt az ösvény,

a kevély, vad világ,

látod én berkenyém,

ott az erdőmélyi barikád.

**Az útról**

Léptető sodródás visz,

lélektükröm csarnokába.

Harcom vagyok s árvíz,

tiszta életem homálya.

Mindegyik lélekben tükör,

mindenem benne van.

Testem harca meggyötör,

s elsodor nyomtalan.

Magamban folytatom,

lelkem harcát senkivel,

úton van holnapom,

mert önmagam megismer.

**Szemeidben**

Megtaláltam szemedet, mint vakító lángom,

láss, hogy nézzelek, vágyott régi álmom.

Gyere el velem is, táncolj mellettem,

ha már fogom kezedet, nem kell rettegnem.

Maradjunk meg, egymásban vétkezve,

mint fénylő holdam, s bús szívem mérgezte.

Ne hagyj itt, ha máshoz mész, én maradok,

magányba zárkózva, hervadó fák alatt roskadok.

Tétován nézlek, keserű örömöm kútja,

másnak adtad szíved, de még nálam a kulcsa.

**Az otthon itt van**

Ez a hazám, az otthonom,

e földön élek vagy halok.

Itt születtem, itt a honom,

hol felkelnek a hajnalok.

Duna-Tisza partja mossa,

ezer éves tájakon át.

Kies mezőn átkarolja,

felviszi a magas Kárpát.

Széles tavunk a Balaton,

vele fürdünk egész nyáron.

Megmásszuk a magas Kékest,

onnan még a tó is fényes.

Bármerre jársz, messzire mész,

szerteszéjjel csak feleszmélsz.

Öreg táj, lüktető város,

minden zászló Árpád sávos.

Rengeteg sok hungarikum,

kis országban, sok unicum.

Megállok most, körbe nézek,

itthon vagyok, s mesélek.

**Elaludtunk**

Szédülünk sokszor egymástól,

másik szemébe nézve, hol

összejöttünk látomásból,

két kék szempár, a sötétben.

Arcod elfedve kezeddel,

takarta tenger kék szemed.

Elrejtve az álmomból, hol

megfoghattam szerelmedet.

**Augusztus**

Rakétáknak fénye szórja,

zuhog ránk az aranyzápor.

Kéken, zölden fent ragyognak,

s az esőjük virágból.

A mennydörgésbe elázunk,

tüzek gyúlnak, s fény ragyog.

Szikra pattan az égbolton,

s hullanak a csillagok.

**Utazók**

Szerte a tájon, szerte a hálón,

körbefutunk ott a széles hágón.

Velem jönnél, s ha úgy kívánom,

áthajózunk hídon, s határon.

Csak néhány potyautassal járjuk,

a nagy világot kezünkbe fogva.

Velünk jön egy bolyongó álom,

túl a semmin, a végtelenbe nyúlva.

Bámuljuk kis világunk merre tart,

besétáltuk már minden szegletén.

De mi csak tovább dúdoljuk a dalt,

hisz e világ a kezünkbe fér.

**Libabőr**

Esős szemed, s kiráz a hideg,

arcodnak cseppjei hullnak elém.

Fázó szívvel öledben remeg, az

árnyékod vagyok s te az enyém.

Lelkünkbe vihar, s szakad az ég,

rideg, s kihűlt ajkadon fagynék.

Még mindig érzem könnyeid ízét.

legbelül már hűvös, minden emlék.

**Magányom**

Nyílik a mennybéli kapu,

felsejlik a magány szaga.

Istenem most felém fordul,

rákérdek, miért nem vitt haza.

Túl mindenen s kevesen,

itt már csak magamban vagyok.

Egyedül csak őt keresem,

nem hagynak a csendes zajok.

Eltűnők, elaludt minden,

roskadva fekszem a földön.

Nap éjt követve ezt érzem,

s eltűnt már az örömöm.

Elvesznek az emlékek,

az érzés is eltörpül.

Holnap még felébredek,

ha nem leszek egyedül.

**Március**

Otthonuk e szép hazának fészke,

hol már megkopott a nagy szabadság.

Kokárdák lengtek, zászlók a szélbe,

hogy végét vegye a kín, s rabság.

Harson a nemzetnek hívó dala,

a forradalom dicső napra kel.

Hol hősök születtek itthon, haza,

mindig lesz ki újra, s újra mer.

Tűzzel s vérrel, vassal és kővel,

mindenütt bátorsággal kiáltanak.

Mint lángra kapott gyertyák a szélben,

ők voltak, a márciusi ifjak.